CELEX: 62021CN0776
Language: et
Date: 2021-12-15 00:00:00
Title: Kohtuasi C-776/21: Eelotsusetaotlus, mille on esitanud Amtsgericht Düsseldorf (Saksamaa) 15. detsembril 2021 – EV versus Alltours Flugreisen GmbH

28.3.2022   
            
            
               ET
            
            
               Euroopa Liidu Teataja
            
            
               C 138/13
            
         
      Eelotsusetaotlus, mille on esitanud Amtsgericht Düsseldorf (Saksamaa) 15. detsembril 2021 – EV versus Alltours Flugreisen GmbH
      (Kohtuasi C-776/21)
      (2022/C 138/12)
      Kohtumenetluse keel: saksa
      
         Eelotsusetaotluse esitanud kohus
      
      Amtsgericht Düsseldorf
      
         Põhikohtuasja pooled
      
      
         Hageja: EV
      
         Kostja: Alltours Flugreisen GmbH
      
         Eelotsuse küsimused
      
      
                  1.
               
               
                  Kas järelduse tegemiseks, et sihtkohas esinevad vältimatud ja erakorralised asjaolud Euroopa Parlamendi ja nõukogu 25. novembri 2015. aasta direktiivi (EL) 2015/2302, mis käsitleb pakettreise ja seotud reisikorraldusteenuseid ning millega muudetakse määrust (EÜ) nr 2006/2004 ja Euroopa Parlamendi ja nõukogu direktiivi 2011/83/EL ning tunnistatakse kehtetuks nõukogu direktiiv 90/314/EMÜ, (1) artikli 12 lõike 2 esimese lause tähenduses, on piisav, et riiklik nakkushaiguste tõrje asutus on liigitanud reisi sihtkoha riskipiirkonnaks, samal ajal kui elukohariigis selliseks liigitamiseks vajalikke tingimusi ei esine?
               
            
                  2.
               
               
                  Kas reisija peab ajal, mil ta pakettreisilepingust direktiivi 2015/2302 artikli 12 lõike 2 esimese lause tähenduses taganeb, saama ette näha, et reisi alguse päeval või reisi ajal esinevad sihtkohas või selles vahetus läheduses asjaolud, mis reisi olulisel määral mõjutavad?
               
            
                  3.
               
               
                  Kas reisilepingust taganemine peab toimuma vahetult enne reisi või saab reisilepingust igal ajal pärast reisi broneerimist ja enne reisi algust taganeda vähemasti siis, kui reisilepingust taganemise ajal oli teatav alus eeldada erakorralise asjaolu tekkimist?
               
            
         (1)  ELT 2015, L 326, lk 1.